**Forslag til endring i rutiner for godkjenning av emnebeskrivelser:**

En gruppe på tre-fire personer går gjennom innkomne emnebeskrivelser og vurderer:

* Emnekode, navn, semester, start//slutt-semester, kloning
* Formulering av emnet som helhet og læringsutbytter. Sjekker om tilleggskrav for klonet emne er tilfredsstillende.
* Bygger på, overlapp.
* Undervisningsform (forelesninger, selvstudium etc.)
* Eksamensform, inkl. obliger, midtveiseksamen, karakterer.

Etter denne vurderingen sendes skjema tilbake til den som har fylt det ut, og ber om aksept for eventuelle endringer.

Først når denne behandlingen er gjennomført, blir saken behandlet av UU.

UU får da et spesielt ansvar for å avgjøre om dette er et emne instituttet skal ta inn i sin emneportefølge, og vi trenger da informasjon om:

* Mener seksjonen at emnet har sin berettigelse (der det er aktuelt)?
* Hvem er kvalifisert til å undervise emnet?
* Kreves det gruppelærere eller andre ressurser ut over emneansvarlig?

UU må vurdere om vi ønsker å tildele undervisningsressurser til emnet.

I tillegg vil det være mulig for UU å ta opp detaljer nevnt ovenfor, men normalt skal disse detaljene nå være på plass. Vi går ikke gjennom skjemaene i detalj på UU-møter med mindre en eller flere i UU ønsker det.

Gruppen på tre-fire personer som tar detaljgjennomgangen kan f.eks. bestå av en fra studieadministrasjonen, utdanningsleder, en representant fra programrådet som er mest involvert, og gjerne en person til som er spesielt oppmerksom på aktuelle detaljer i disse skjemaene.

Forslag fra Arnt Inge Vistnes, 12. sept. 2017